《咏笔二首》
唐代·徐夤

秦代将军欲建功，截龙搜兔助英雄。用多谁念毛皆拔，

抛却更嫌心不中。史氏只应归道直，江淹何独偶灵通。

班超握管不成事，投掷翻从万里戎。

君子三归擅一名，秋毫虽细握非轻。军书羽檄教谁录，

帝命王言待我成。势健岂饶淝水阵，锋铦还学历山耕。

毛干时有何人润，尽把烧焚恨始平。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。